נינאב אל'מארה

נִינַאֵב אַלְ'מַאֵרָה (באנגלית: Nynaeve al'Meara) היא דמות מרכזית בסדרת הספרים "מחזור כישור הזמן" מאת רוברט ג'ורדן. נינאב מופיעה ומוזכרת בסדרה בקביעות.

== תיאורה<ref name=":0">מקור: סדרת ספרי "מחזור כישור הזמן".</ref> ==
==== תפקיד ====
נינאב הייתה החוכמה (מרפאה עממית) בכפר שדה אמונד בשני נהרות.<ref name=":1">מקור: הספר הראשון מ"מחזור כישור הזמן" במהדורה העברית: "העידן שחזר".</ref> אחרי שצעירים מהכפר בורחים עם אאס סדאי, נינאב רודפת אחריהם במטרה להחזיר אותם, אולם האאס סדאי משכנעת אותה בנחיצות המסע, והיא ממשיכה איתם.<ref name=":1" /> לאחר מכן מתגלה שהיא יכולה לתעל<ref name=":1" /> והיא מקבלת הכשרה במגדל הלבן, בהמשך מוסמכת כאאס סדאי ובוחרת באג'ה הצהובה.

=== נישואים ===
נינאב מתאהבת בלאן,<ref name=":1" /> העוצר של מוריין, בתחילה הוא מסרב להשיב לה אהבה<ref name=":1" /> אבל לבסוף הוא נכנע ומנהל איתה מערכת יחסים. לאחר שמוריין נפלה לתוך טר'אנגריל<ref name=":3">מקור: הספר החמישי (במהדורה האנגלית) ממחזור כישור הזמן, במהדורה העברית: "אש הרקיע".</ref> והקשר שלו איתה הועבר למירל (אאס סדאי מהאג'ה הירוקה) הוא עובר לשרת את נינאב, הם מתחתנים באבו דאר בטקס של אנשי הים.<ref name=":4">מקור: הספר השביעי (במהדורה האנגלית) מ"מחזור כישור הזמן" במהדורה העברית: "כתר החרבות".</ref> לאחר שעברה את מבחן האאס סדאי מירל מעבירה את הקשר שלו לנינאב.

=== מראה ===
נינאב מתוארת כבעלת עיניים כהות וצמה ארוכה, שהיא נוהגת למשוך בעת כעסה (מצב די רגיל אצלה). היא גם מתוארת כנמוכה יחסית ורזה, גובהה 1.62 מטר, יפה מאוד ונראית צעירה מכפי גילה.<ref name=":1" />

בתחילת הסדרה, נינאב מצהירה על חיבתה לבגדי צמר "חסונים" של שני נהרות. עם זאת, ככל שהסדרה מתקדמת, היא מפגינה חוש עדין יותר לאופנה, כשהיא לובשת משי עדין, לרוב בצבעים של כחול, לבן או ירוק (הצבעים האהובים על לאן). בתחילה היא מסתייגת מלבוש לא צנוע, אם כי גם מבחינה זו השתנתה במידה ניכרת.

לאחר נישואיה ללאן היא מסמנת נקודה אדומה במרכז מצחה (מכונה באנגלית: ki'sain), שעל פי המסורת המלקיירית מסמנת כל אישה נשואה, והיא מסמלת את התחייבותה לגדל את ילדיה להילחם בצל. לאחר חזרתה מאבו דאר היא נוהגת לענוד תכשיטים רבים, שהם למעשה סוגים שונים של טר'אנגרילים ואנגרילים.

== עלילותיה<ref name=":0" /> ==
=== שדה אמונד ===
נינאב נולדה וגדלה בשדה אמונד, אביה לימד אותה לעקוב, לצוד ולדוג. היא נהפכת לשוליה לדוראל בארן חוכמת שדה אמונד, ומגלה כישרון רב. היא מתעלת לראשונה את הכוח האחד כשהיא מרפאה את אגווין אל'וור.

נינאב הפכה לחוכמה הצעירה ביותר שהיו לה שני הנהרות אי פעם, ואחת המוצלחות ביותר: היא מסוגלת לרפא מחלות שאף חוכמה אחרת לא תוכל, ופצעים שישאירו אדם פגום לכל החיים נעלמים לפעמים ללא צלקת. בנוסף היא יכולה "להקשיב לרוח" ולקבוע את מזג האוויר. כל ההצלחות המדהימות הללו הושגו על ידי תיעל לא מודע של הכוח האחד. למעשה היא מה שנקרא "מתעלת פראית" - מתעלת עם הניצוץ שהתחילה לתעל לבד ולמדה כיצד לשרוד בשימוש בכוח האחד.

כחוכמה היא נוהגת ביד קשה הן עם מועצת הכפר והן עם מעגל הנשים. לעיתים קרובות סופגת התעלמות ובוז מצד תושבי הכפר בשל גילה הצעיר וחוסר ניסיונה.

נינאב לימדה את אגווין כשוליה.<ref name=":1" />

=== עזיבת שני הנהרות ===
מוריין, אאס סדאי שהקדישה את חייה למציאת הדרקון, מגיעה לשדה אמונד במסגרת חיפושיה (יחד עם העוצר שלה לאן). ולוקחת איתה שלושה נערים בגיל המתאים: רנד אל'תור, מאט קוטון ופרין אייברה אליהם הצטרפה אגווין כדי לראות את העולם שבחוץ ולרדוף אחר הרפתקאות, החבורה הגיעה לאחר מסע של שבוע לבארלון, בבארלון מצטרפת אל החבורה נינאב אל'מארה, חוכמת הכפר הצעירה של שדה אמונד שהגיעה מתוך מטרה להחזיר את הצעירים לביתם, אך מוריין משכנעת אותה שיצורי האופל רודפים אחר שלושת הנערים ואם לא יגיעו לטאר וולון נשקפת להם סכנה, נינאב מחליטה להצטרף לחבורה כדי להבטיח את שלומם של בני שדה אמונד.<ref name=":1" />

בעקבות התקפה של מירדראל בפונדק בו שהו יוצאת החבורה מבארלון לכיוון העיר הבאה, גשר לבן, בכוונה להגיע לקאמלין ומשם לטאר וולון, מרכז האאס סדאי. במהלך המסע נינאב מתאהבת בלאן. בדרך לגשר לבן הם מותקפים על ידי צבא של טרולוקים המקיף אותם מכל עבר, והברירה היחידה היא להיכנס לעיר המקוללת, שאדאר לוגות.<ref name=":1" />

שאדאר לוגות הייתה פעם עיר מפוארת וחזקה, עד שבזמן מלחמות הטרולוקים הגיע אליה אדם בשם מורדט, וזרע פילוג וחשדנות בעיר. תושביה נהפכו לקיצוניים יותר ויותר במלחמתם כנגד האופל, והחלו לחשוד בכל אדם שהוא ידיד אופל. העיר התכנסה בתוך עצמה, בחשדנות ושנאה עמוקים כל כך עד שכל תושביה נהרגו מלבד אותו מורדט, שנשאר חי במשך מאות שנים. כיום, מסוכנת העיר גם ביום, אך בלילה יוצא מאשדאר, מעין ישות-ערפל חסרת בינה, שכל הנוגע בה מת. לכאן הגיעה החבורה במודע במנוסתה מפני צבא הטרולוקים.<ref name=":1" />

זכר העיר מבעית עד היום את הטרולוקים, אך הם אולצו להיכנס אליה בכל זאת על מנת למצוא את אלה אשר אחריהם הם רודפים. בני החבורה פנו לצאת מן העיר לכיוון נהר הארינל, אך הופרדו זה מזה על ידי מאשדאר והטרולוקים. והתפצלו לשלוש חבורות, אשר איש מהן לא יודע היכן נמצא כל אחד מהאחרים, או האם הם בכלל חיים.<ref name=":1" />

=== קאמלין ===
מוריין, לאן ונינאב התקדמו דרומה משאדאר לוגות לאורך הארינל עד לגשר לבן. שם מצאה מוריין את עקבותיהם של רנד ומאט, אך החליטה להשיג דווקא את פרין. הם מצאו את מחנה הגלימות הלבנות שבו הוחזקו פרין ואגווין, שחררו אותם, ויחד איתם נסעו בעקבות רנד ומאט לקאמלין.<ref>מקור: הספר הראשון (במהדורה האנגלית) מ"מחזור כישור הזמן", במהדורה העברית: "העידן שחזר" ו"עין העולם".</ref>

בקאמלין נפגשה שוב כל החבורה בפונדק ברכת המלכה. מוריין ריפאה באופן זמני את מאט ממחלה מסתורית שנגרמה לו על ידי פגיון משאדאר לוגות. אוגייר בשם לויאל החליט להצטרף אל החבורה. מוריין ששומעת משלושה מקורות בלתי תלויים אודות איום על עין העולם מחליטה לנסוע לשם.<ref name=":2">מקור: הספר הראשון (במהדורה הנגלית) מ"מחזור כישור הזמן" במהדורה העברית: "עין העולם".</ref>

=== עין העולם ===
החבורה נסעה ב"דרכים" הקסומות אל פאל דארה שבשאינר, ומשם המשיכה למצרים, בחיפוש אחר עין העולם. החבורה מגיעה לעין העולם, ושם תוקפים אותם שניים מהארורים רנד נלחם באחד מהם בעזרת הכוח האחד, בנוסף הוא משמיד את צבא האופל במעבר טארווין, ולאחר מכן מתעמת עם בעלזמון. רנד מבין שהוא יכול לתעל והדבר מתגלה גם למוריין, נינאב, אגווין ולאן. לאחר הקרב גילתה החבורה בעין את אחד החותמים על כלאו של אדון האופל כשהוא שבור, את דגל הדרקון, ואת קרן ואלר - הקרן שיכולה לחזיר את הגיבורים המתים לחיים. החבורה חוזרת לפאל דארה.<ref name=":2" />

=== המגדל הלבן ===
האמירלין הגיעה לביקור בפאר דארה. כשחזרה משלחת האמירלין מהביקור לטאר וולון, הצטרפה אליה נינאב ונהפכה למקובלת במגדל הלבן ללא תקופת חניכה בעקבות הכשירון הרב שלה, למרות שאינה יכולה לתעל בלי לכעוס.

=== כף תומאן ===
ליאנדרין, אאס סדאי מהאג'ה אדומה (ולמעשה שחורה) מפתה את אגווין ונינאב לבוא איתה לפאלם שבכף תומאן, בטענה שקרית שרנד זקוק להן. מין ואליין מצטרפות אליהן, אך בהגיעם לפאלם ליאנדרין מסגירה אותם לסינצ'נים. נינאב ואליין מצליחות לברוח, אך מין ואגווין נתפסות.

רנד מגיע לפאלם במרדפו אחר פדן פיין הורג את מנהיג הסינצ'נים לורד טוראק, ולוקח ממנו את הקרן והפגיון. במקביל נינאב, אליין ומין משחררות את אגווין.

רנד וחברתו מנסים לברוח דרך היבשה, אבל הם נלכדים בין שני צבאות הנלחמים ביניהם הגלימות הלבנות והסינצ'נים הבאים לקראתם מהעיר. מאט תוקע בקרן ואלר ומזמן את גיבורי הקרן לעזרה. גיבורי הקרן נלחמים בסינצ'ינים ומביסים אותם, אלו שלא הצליחו לברוח נהרגו. תוך כדי המלחמה בעלזמון מופיע, ונלחם ברנד בשמי העיר בקרב שנראה לעיני כל, בעלזמון פוצע את רנד, אך רנד מביסו. בעקבות זאת, מופצת השמועה על הדרקון שנולד מחדש.<ref>מקור: הספר השני (במהדורה האנגלית) מ"מחזור כישור הזמן" במהדורה העברית: "החיפוש הגדול" ו"קרן ואלר".</ref>

=== החזרה למגדל והאבן של טיר ===
נינאב אגווין, ואליין חוזרות למגדל הלבן ביחד עם וורין סדאי ומאט קוטון הגוסס. שם הן מגלות ששלוש עשרה מחברות האג'ה השחורה (כולל ליאנדרין) ברחו מהמגדל בזמן שהן היו בפלאם. על השלוש מוטלים עונשים כבדים בשל "בריחתן" לכאורה, אולם אגווין ואליין מועלים לדרגת מקובלות, וסיואן סנצ'ה, האמירלין, מטילה על שלושתן בחשאי ללכוד את חברות האג'ה. הן מגלות כי 13 חברות האג'ה השחורה ברחו לטיר, ובאישור האמירלין הן דולקות אחריהן, אך בטיר מוצבת להן מלכודת והן נתפסות בידי ליאנדרין וחברותיה ידידות האופל. מאט, שהגיע לטיר (יחד עם תום מרילין) משום ששמע על סכנה שמאימת על הנשים, מגלה כי אגווין, נינאב ואליין מוחזקות בכלא באבן של טיר, ויחד עם ג'ולין סנדר, לוכד הגנבים, הוא מחלצן, הנשים נוטרות לו טינה משום שלא נתן להן לנסות להימלט לבדן. במקביל האיאלים כובשים את האבן ורנד אוחז בחרב שאינה חרב ומוכרז כדרקון.<ref>מקור: הספר השלישי (במהדורה האנגלית) מ"מחזור כישור הזמן" במהדורה העברית: "שובו של הדרקון" ו"לב האבן".</ref> נינאב חוקרת שתיים מאחיות האופל שנלכדו, ומבינה ששאר אחיות האופל ברחו לטנצ'יקו, בירת טרבון, ולכן היא נוסעת לשם יחד עם אליין, בספינה של אנשי הים, לנסיעה הצטרפו תום מרילין וג'ולין סנדר.<ref>מקור: הספר הרביעי (במהדורה האנגלית) מ"מחזור כישור הזמן" במהדורה העברית: "עם עלות השחר".</ref>

=== טנצ'יקו ===
נינאב ואליין מתמודדות עם האג'ה השחורה בטנצ'יקו וכמעט הורגות את מוגהדין. הן לוקחות מהן אדאם שאמור לפעול על גבר. טרבון נכבשת בידי הסינצ'ינים. בינתיים במגדל הלבן אלאידה ארויהאן, מהאג'ה האדומה, מדיחה את סיואן סנצ'ה (כס האמירלין) ואת ליאן שריף, ומשתיקה אותן מהכוח האחד. בתגובה האג'ה הכחולה וחלק משאר האאס סדאי שאינן מהאג'ה האדומה בורחות מהמגדל.<ref>מקור: הספר הרביעי (במהדורה האנגלית) מ"מחזור כישור הזמן" במהדורה העברית: "עם עלות השחר" ו"האופל".</ref>

נינאב אל'מארה ואליין טרקנד נוסעות באדמות המלאות בנאמני דרקון, שודדים, סינצ'נים וגלימות הלבנות בניסיון למצוא את בסיס האאס סדאי המורדות. במהלך המסע נינאב נכנסת ל"עולם־החלומות" ופוגשת שם את בירגיט "קשת־כסף" טראהליון, גיבורת הקרן שמחכה להתגלגל שוב בעולם, נינאב מבקשת ממנה לעזור לה במעקב אחרי הארורים, לאחר שבירגיט לוקחת אותה לפגישה בין הארורים מוגהדין לוכדת אותן ומנתקת את בירגיט מעולם החלומות, נינאב הצליחה להימלט. כדי להציל את בירגיט הגוססת אליין קושרת אותה כעוצרת.<ref>מקור: הספר החמישי (במהדורה האנגלית) מ"מחזור כישור הזמן" במהדורה העברית: "היציאה מהשממה" ו"אש הרקיע".</ref>

=== סלידר ===
לבסוף נינאב ואליין מוצאות את בסיס ה"אאס סדאי" המורדות בסלידר, כפר קטן בצפון אלטרה סמוך לגבול אמדיצ'יה, שננטש ב"מלחמת הגלימות הלבנות". הן מקבלות מעמד מיוחד, בשל הישגיהן והכרתן את "עולם־החלומות", בין היתר הוטל עליהן ללמד את ה"אאס סדאי" את חוקי עולם החלומות. בזמן שהות נינאב וסיואן סנצ'ה (האמירלין לשעבר) בעולם החלומות נינאב לוכדת את הארורה מוגהדין באמצעות דמיון שבו מוגהדין כבולה באדאם, (בעולם החלומות הדמיון הופך למציאות). היא חוקרת אותה ושומעת ממנה שרנד מתכון לתקוף את ראבין בקאמלין. נינאב מחליטה לעבור לבבואתה של קאמלין בעולם החלומות, שם הן נתקלות בקרב בין רנד וראבין שנכנסו לעולם החלומות בגופם. נינאב מסיחה את דעתו של ראבין, ובעקבות כך מצליח רנד להרוג את ראבין בפרץ גדול של אש להט (וכך מחזיר לחיים את אביינדה, מאט, אסמודין ואחרים).<ref name=":3" /> מתברר שמוגהדין מסתתרת בסלידר,<ref name=":3" /> נינאב ואליין כובלות אותה בסתר באמצעות אדאם מיוחד שאליין יצרה (שלא זקוק לרצועה מחברת) והיא משמשת כמשרתת.<ref name=":5">מקור: הספר השישי (במהדורה האנגלית) מ"מחזור כישור הזמן" במהדורה העברית: "כס האמירלין".</ref>

נינאב שחקרה את לוגיין אבלר, שסורס מסאידין, הצליחה במקרה לרפאותו (דבר שנחשב לבלתי־אפשרי). אחר כך היא מצליחה לרפא גם את סיואן וליאן (שהושתקו גם הן מהכוח האחד). לאחר מינויה של אגווין לאמירלין העלתה אותן לאחיות מלאות ושולחת אותן לאבו דאר לחפש טר'אנגריל בשם קערת הרוחות שיכול לשנות את מזג האוויר על מנת לסיים את הקיץ הארוך, למסע מצטרפים מאט קוטון שנשלח על ידי רנד לשמור על אליין ולהחזירה לאנדור, ואייבנדה.<ref name=":5" /> אגווין מוצאת את לאן (שקשור כעת למירל) ושולחת אותו אחרי נינאב לאבו דאר.<ref>מקור: הספר השביעי (במהדורה האנגלית) מ"מחזור כישור הזמן" במהדורה העברית: "האמירלין הצעירה".</ref>

=== אבו דאר ===
נינאב ואליין מתארחות בארמון המלכותי באבו דאר יחד עם אחיות נוספות. אחרי מספר שבועות של חיפושים שלא צלחו הן מבקשות עזרה ממאט שיכול למצוא את הקערה בכוח מזלו, מאט מסכים בתנאי שהנשים תתנצלנה בפניו על היחס שקיבל מהן, נינאב ואליין מגיעות להתנצל אבל בעלת הפונדק בו מתאכסן מאט, סטלה אנן חושבת שהן מתחזות לאאס סדאי ולוקחת אותן ל"אלה שיוכלו לעזור להן". אליין ונינאב לומדות על 'חוג הסריגה' (נשות האחווה שנמצאות באבו דאר) בראשות ריאן קורלי ומגורשות מיד כי מתעקשות שהן אאס סדאי. הן מבינות שהקערה נמצאת במחסן של האחווה.<ref name=":4" />

מוגהדין מנסה לרצוח את נינאב ונכשלת, נינאב מצילה את עצמה על ידי תיעול ללא כעס, ובכך שוברת את המחסום. לאן פוגש את נינאב והם מתחתנים בטקס של אנשי הים.<ref name=":4" />

אליין לוקחת פיקוד על כול האאס סדאי בארמון הן מתגלות בפני האחווה ויוצאות יחד עם מאט וחברתו למחסן האחווה, שם תוקפים אותם אחיות שחורות וגולָם האאס סדאי, מאט ואנשיו מצליחים להתגבר עליהם ולקחת את קערת הרוחות. מאט מצליח לשכנע את האאס סדאי ובנות האחווה לצאת מאבו דאר- ממש ברגע האחרון: הסינצ'נים כובשים את אבו דאר בהתקפה מהירה ובהפתעה. האאס סדאי עוזבות את אבו דאר יחד עם בנות האחווה ומוצאות רוח מבני הים שמתמחות בתיעול מזג האוויר.<ref name=":4" />

האאס סדאי של סלידר, מוצאות הרוח של אנשי הים ונשות האחווה משתפות פעולה כדי לתעל דרך קערת הרוחות ולסיים את הקיץ הארוך שלא מטבעו.<ref>מקור: הספר השמיני (במהדורה האנגלית) מ"מחזור כישור הזמן" במהדורה העברית: "נתיב הפגיונות".</ref>

=== קאמלין ===
הנשים פותחות שער לאזור קאמלין, ובכך נמלטות מהסינצ'ינים אליין משתלטת על קאמלין ונינאב מתארחת בארמון.<ref>מקור: הספר השמיני (במהדורה האנגלית) מ"מחזור כישור הזמן" במהדורה העברית: "נתיב הפגיונות" ו"עת לברזל".</ref> רנד מגיע לארמון בסתר, נינאב מצטרפת אליו עם קבוצה קטנה מהנאמנים שלו.<ref name=":6">מקור: הספר התשיעי (במהדורה האנגלית) מ"מחזור כישור הזמן" במהדורה העברית: "ניחוח הטירוף" ו"לב החורף".</ref>

=== טיהור סאידין ===
הפמליה, יחד עם כמה אשאמאן בהם רנד בוטח, מגיעה לשדאר לוגות בעקבות הצהרה של רנד: לטהר את סאידין מכתם האופל. הוא ונינאב משתמשים בשני סאנגרילים חזקים, כדי לטהר את סאידין, בסוף התהליך האשאמאן מכריזים: סאידין נקי. האאס סדאי שקשורות אליהם מאשרות את זה. נינאב מצטרפת באופן קבוע לפמליה של רנד.<ref name=":6" />

=== "עגור הזהב" ===
נינאב שולחת את לאן לארצות הגבול (שלא מרצונה, לאחר שהבטיחה לו) כדי שיוכל לצאת למלחמתו חסרת הסיכוי בצל, היא מביאה אותו לסלדיאה (הרחוקה ביותר ממעבר טארווין), וסוחטת ממנו הבטחה שיקבל כל מי שירצה להצטרף אליו, במקביל היא הולכת לכל ערי ארצות הגבול ותובעת מהאנשים להצטרף ללאן תחת דגל עגור הזהב.<ref>מקור: הספר האחד עשר (במהדורה האנגלית) מ"מחזור כישור הזמן" במהדורה העברית: "סכין החלומות" ו"עגור הזהב".</ref>

=== הקרב האחרון ===
בקרב האחרון נינאב מצטרפת לרנד בשאיול גאל, ועוזרת לו להביס את אדון האופל.<ref name=":7">מקור: הספר הארבעה עשר (במהדורה האנגלית) מ"מחזור כישור הזמן" - "זיכרון האור".</ref>

=== לאחר הקרב האחרון ===
לאחר סיום הקרב רנד הגוסס יוצא משאיול גאל ומוציא איתו את מורידין, נינאב מנסה לרפא את שניהם, מצבו של רנד מתדרדר ושל מורידין משתפר. גופו של רנד מת ונקבר בכבוד, אך למעשה רנד מתעורר בגופו של מורידין ורק מעטים יודעים שהוא חי.<ref name=":7" />

בעקבות נישואיה ללאן, נינאב היא כעת מלכת מלקייר.

== קישורים חיצוניים ==
* [https://wot.fandom.com/wiki/Nynaeve_al%27Meara דף הדמות] בפרויקט המעריצים פאנדום.

== הערות שוליים ==

קטגוריה:מחזור כישור הזמן
קטגוריה:דמויות בדיוניות